次韻陸南宮晨起有感
作者：張鎡
朝代：宋

paragraphs: 駡坐非真豪，挂冠豈實高。
畸跡烟雨埋，客氣利祿鏖。
曷若大丈夫，本志輕旂旄。
無擇眼界平，芬馨等羶臊。
機息箭自空，詎復論弓櫜。
先生博達姿，閡世江河滔。
器吞子貢璉，才奪東方袍。
出處日兩忘，居朝隠蓬蒿。
一代能幾人，稱提付郎曹。
飯熟菜亦香，但教齒牙牢。